Iktatási szám:……../……..
Együttműködési megállapodás az iskolai közösségi szolgálat közös lebonyolításáról

	amelyet egyrészről 
	iskola: Sylvester János Református Gimnázium és Technikum

	
	székhely: 1149 Budapest, Pillangó park 3-5.

	
	képviselő: Jó András

	
	OM-azonosító: 101138

	
	a továbbiakban: Iskola

	
	

	másrészről
	név: 

	
	székhely: 

	
	képviselő: 

	
	a továbbiakban: Fogadó intézmény

	
	a továbbiakban együtt: Felek


kötöttek a mai napon határozatlan időre az alábbi feltételekkel:

1.
A megállapodás előzményei, körülményei, célja:

A Nemzeti köznevelésről szóló 2011. évi CXC. törvényben foglaltaknak megfelelően az iskolai közösségi szolgálat megszervezésében a Felek az e megállapodásban rögzítettek alapján együttműködnek. A Felek kölcsönösen törekednek arra, hogy az érintett tanulók teljesíteni tudják az 50 órás kötelezettségüket. 
2.
Az Iskola kötelezettségei, vállalásai:

(1) Az Iskola – egy megbízott pedagóguson keresztül – szervezi és koordinálja a tanulók jelentkezését a Fogadó intézményben történő közösségi szolgálat teljesítésére. Tájékoztatja a diákokat a közösségi szolgálat Fogadó intézmény által biztosított lehetőségéről. 
(2) A Fogadó intézmény rendelkezésére bocsátja a tanuló által kitöltött Jelentkezési lapot és szülő, gondviselő nyilatkozatot, amiket a Fogadó intézmény harmadik félnek nem adhat tovább.
(3) A Fogadó intézmény által a diák iskolai közösségi szolgálat naplójában rögzített igazolás alapján a diák osztályfőnöke, illetve az ezzel megbízott pedagógus dokumentálja a közösségi szolgálat teljesítését. 
(4) Törekszik arra, hogy tanulóit segítse a közösségi szolgálat vállalására vonatkozó bármilyen irányú felelős döntés meghozatalában.

(5) Jelen együttműködési megállapodást az Iskola részéről történő aláírás után az Iskola átadja a diáknak, aki köteles azt eljuttatni a Fogadó intézményhez.
3.
A Fogadó intézmény kötelezettségei, vállalásai:

(1) A Fogadó intézmény vállalja, hogy az Iskola diákjai számára a közösségi szolgálatra lehetőséget biztosít és azt vezeti, valamint a megvalósulást igazolja. 
(2) Ez alatt biztosítja az egészséget nem veszélyeztető és biztonságos tevékenységhez szükséges feltételeket; ha szükséges, pihenőidőt; a közösségi szolgálati tevékenység ideje alatt a szakszerű felügyeletet; a közösségi szolgálattal összefüggő tevékenység ellátásához szükséges tájékoztatást és irányítást, az ismeretek megszerzését. 
(3) Az egészségügyi területen és a bűn-és baleset megelőzési területen minden esetben, a szociális területen pedig meghatározott esetekben szükség szerint a Fogadó intézménynek mentort kell biztosítani. 
(4) A Fogadó intézmény felelőse vállalja a megvalósult közösségi szolgálat igazolását a diák közösségi naplójába aláírásával és pecséttel. 
(5) A közösségi szolgálat során felmerülő esetleges szállásról és étkezésről a Fogadó intézmény egyeztet a diákkal.
4. 
A diákok által végzett konkrét tevékenységek:
(1) A diák a tevékenységet a vonatkozó jogszabályok, szakmai és etikai előírások, a keresztyén értékrend, valamint a Fogadó intézmény utasításai szerint végzi. Ha az utasítás végrehajtása kárt idézhet elő, a tanuló köteles erre az utasítást adó figyelmét felhívni. A tanuló nem felel az általa okozott kárért, amennyiben figyelemfelhívási kötelezettségének eleget tett. 
(2) A diák köteles megtagadni az utasítás teljesítését, ha annak végrehajtása saját vagy más közreműködő személy életét, testi épségét, illetve egészségét közvetlenül veszélyeztetné.
(3) A tanuló által a közösségi szolgálat során végzett tevékenységgel összefüggésben harmadik személynek okozott kárért a Fogadó intézmény felel. Amennyiben a kárt a tanulónak felróható magatartás okozta, − a jelen szerződésben eltérő rendelkezés hiányában − a Fogadó intézmény a tanulótól követelheti kárának megtérítését. 
(4) Amennyiben a tanuló bizonyítja, hogy: a) a testi sérüléséből, illetve egészségkárosodásából eredő kára, b) a tulajdonában vagy használatában álló, a közösségi szolgálattal összefüggésben végzett tevékenység ellátásához szükséges dologban a közösségi szolgálati tevékenység végzésének helyén keletkező kára a Fogadó intézménytől kapott utasítással összefüggésben következett be, a Fogadó intézmény akkor mentesül a felelősség alól, ha bizonyítja, hogy a kárt működési körén kívül eső elháríthatatlan ok vagy kizárólag a tanuló elháríthatatlan magatartása okozta. A Fogadó intézménynek nem kell megtérítenie a kárnak azt a részét, amely a tanulónak felróható magatartásából származott.

(5) A diák a közösségi szolgálat során tudomására jutott személyes adatot, üzleti és egyéb titkot megőrzi.

(6) A közösségi szolgálat végzésének helyszínére való odautazás és a helyszínről való hazautazás megszervezése a diák feladata.
(7) A diák köteles a választott közösségi szolgálati megvalósulási helyszínen aktívan együttműködni, a felelős vezető útmutatásait követni.

(8) A diák konkrét feladatait a Fogadó intézmény határozza meg a jogszabályi környezetnek megfelelően.

(9) A közösségi szolgálat során a tanuló naplót köteles vezetni, amelyben rögzíti, hogy mikor, hol, milyen időkeretben és milyen tevékenységet folytatott.

(10) A diák – a 20/2012 (VIII.31.) EMMI rendelet alapján – rögzíti a naplóba, hogy milyen tevékenységet végzett közösségi szolgálata során. A következő nyolc tevékenységi terület közül kell rögzíteni a megfelelőt: 1. egészségügyi 2. szociális és jótékonysági 3. oktatási 4. kulturális és közösségi 5. katasztrófavédelmi 6. környezet- és természetvédelmi 7. az óvodás korú, sajátos nevelési igényű gyermekekkel, tanulókkal, az idős emberekkel közös sport- és szabadidős 8. bűn- és baleset-megelőzési területen folytatott tevékenység.

(11) A diák a tevékenységi terület rögzítése mellett rögzítheti a konkrét feladatellátást is.

5. 
A közösségi szolgálat teljesítése során a Fogadó intézmény betartja a jogszabályi korlátot.
Az igazolható órákkal kapcsolatos eljárás (a 20/2012. (VIII. 31.) EMMI rendelet 133. § (6) (7) értelmében):

(1) A közösségi szolgálat teljesítése körében egy órán hatvan perc közösségi szolgálati idő értendő azzal, hogy a helyszínre utazás és a helyszínről hazautazás ideje nem számítható be a teljesítésbe.

(2) A közösségi szolgálat helyszínén a tanuló tanítási napokon alkalmanként legkevesebb egy, legfeljebb háromórás, tanítási napokon kívül alkalmanként legkevesebb egy, legfeljebb ötórás időkeretben végezheti a tevékenységet.

6. 
Az Iskola részéről a program kapcsolattartója:
Biró Beáta
e-mail: kozossegiszolgalat@sylvester.hu
telefon: 06-1-363-2612
7. 
A Fogadó intézmény részéről a program felelőse és kapcsolattartója, a közösségi szolgálat megvalósulásának igazolója:
Név:............................................................................................................................................
Elérhetőségei (e-mail, telefonszám):..........................................................................................
(1) Ha a Fogadó intézmény részéről − a meghatározott esetekben − mentor kerül kijelölésre, akkor a nevét és feladatkörét a Fogadó intézmény köteles megadni. Ha ezt külön nem jelzi, akkor a mentor személye megegyezik a program felelősével és kapcsolattartójával.
Mentor neve:

Feladatköre:

8. 
A tanuló(k) által végzett tevékenység(ek) (a 4. (10) pontban felsorolt nyolc tevékenységi terület alapján):
.......................................................................................................................................................
9. 
Záró rendelkezések
(1) A Felek rögzítik továbbá, hogy a jelen megállapodással összefüggő adatok nem minősülnek üzleti titoknak, nem tarthatóak vissza üzleti titokra hivatkozással, amennyiben azok megismerését vagy nyilvánosságra hozatalát közérdekből elrendelik.

(2) A Felek a jelen megállapodásból eredő esetleges jogvitákat elsősorban tárgyalásos úton kötelesek rendezni.
(3) A jelen megállapodásban nem vagy nem kellő részletességgel szabályozott kérdések tekintetében a magyar jog szabályai – elsősorban a Polgári törvénykönyv – az irányadók.

(4) A felek a jelen, 5 oldalból álló megállapodást elolvasták, megértették, és mint akaratukkal mindenben megegyezőt, jóváhagyólag írták alá.

A jelen megállapodás 2 darab eredeti, egymással teljes egészében megegyező példányban készült, amelyből 1 darab az Iskolánál, 1 darab a Fogadó intézménynél marad.

Dátum:…………………………, ……….év……..hó……..nap
Az Iskola részéről:




A Fogadó intézmény részéről:

P.H.






        P.H.

       Jó András
       főigazgató

